經數: 一五六三

經名: 阿毘達磨藏顯宗論卷第三十四

頁數: 九四一

上

分法. 此三十七體各別耶. 不爾. 云何. 頌曰

此實事唯十      謂慧勤定信

念喜捨輕安      及戒尋爲體

論曰. 此覺分名. 雖三十七. 實事唯十. 卽慧勤

等. 謂四念住慧根慧力擇法覺支正見. 以慧

爲體. 四正斷精進根精進力精進覺支正精

進以勤爲體. 四神足定根定力定覺支正定.

以定爲體. 信根信力. 以信爲體. 念根念力念

覺支正念. 以念爲體. 喜覺支. 以喜爲體. 捨覺

支以行蘊攝捨爲體. 輕安覺支以輕安爲體.

正語正業正命以戒爲體. 正思惟以尋爲體.

如是覺分實事唯十. 前五卽是信等五根. 由

境等殊分爲三十. 更加喜捨輕安戒尋戒分

爲三. 復總成七. 幷前合成三十七種. 毘婆沙

師說有十一. 身業語業不相雜故. 戒分爲二.

餘九同前. 念住等三名無別屬. 如何獨說爲

慧勤定. 頌曰

四念住正斷      神足隨增上

說爲慧勤定      實諸加行善

論曰. 四念住等三品善法. 體實遍攝諸加

行善. 然隨同品增上善根. 如次說爲慧勤及

定. 1何緣於慧立念住名. 慧由念力持令住

故. 何故說勤名爲正斷. 於正修習斷修位中.

此勤力能斷懈怠故. 或名正勝. 於正持策身

語意中. 此最勝故. 何緣於定立神足名. 諸靈

妙德所依止故. 何緣信等立根力名. 以增上

故. 難屈伏故. 何緣此五先說爲根後名爲力.

由此五法依下上品分先後故. 又依可屈伏

不可屈伏故. 下品信等勢用劣故. 猶爲所治

中    欄

同類屈伏. 上品□此故得力名. 所說覺支爲

有何義. 能覺悟義名爲覺支. 若爾覺支唯應

有一. 不爾念等是擇法分. 皆順擇法從勝爲

名. 或覺之支是覺支義. 若爾應許覺支唯六.

不爾擇法是覺亦覺支. 所餘六種是覺支非

覺. 所說道支爲有何義. 尋心依義名爲道支.

若爾道支唯應有一. 不爾餘七是正見分. 皆

順正見從勝爲名. 或道之支是道支義. 若爾

應許道支唯七. 不爾正見是道亦道支. 所餘

七種是道支非道. 當言何位何覺分增. 頌曰

初業順水擇      及修見道位

念住等七品      應知次第增

論曰. 初修業位說念住增. 謂此位中. 爲息[&FFFF]#

倒. 由念勢力. 於身等境. 自相共相. 能審了

知. 壞二種愚. 慧用勝故. 於煖法位說正斷增.

謂此位中見生死過涅槃功德. 遂能勇猛發

勤精進. 不墜生死速趣涅槃. 勤用勝故. 於

頂法位說神足增. 謂此位中能制心識. 趣不

退位. 終不□乏. 信等善根. 定用勝故. 於忍法

位說五根增. 謂此位中永息惡趣終不退墮.

速入離生. 增上義成. 根義勝故. 世第一位說

五力增. 謂此位中不爲煩惱之所屈伏. 力義

勝故. 雖忍位中亦容如是. 然非決定. 是故

不說. 或此位中不爲一切餘異生法之所屈

伏. 故於此位力義偏增. 修道位中近菩提位.

助覺勝故說覺支增. 或此位中斷九品惑. 數

數覺故覺支義增. 見道位中所有道義. 皆具

足故說道支增. 謂尋心依及通往趣. 二義具

故說名爲道. 見道位中二義最勝. 謂見道

下     欄

位聖慧初生. 如實尋心諦理勝故. 又於此位

不起期心. 能速疾行往趣勝故. 隨數增故.

於契經中. 先七後八. 非修次第. 有餘於此立

次第言. 行者最初由慧勢力. 於身等境自相

共相. 如實了知導起衆善. 如有目者將導

衆盲. 是故最初說四念住. 由四念住了衆境

已. 於斷惡修善能發起正勤. 故於第2二說

四正斷. 由正勤力令相續中. 過失損減功德

增盛. 於殊勝定方能修習. 是故神足說在第

三. 勝定爲依. 便令信等與出世法爲增上緣.

由此五根說爲第四. 根義旣立能招惡趣惡

業煩惱不能屈伏. 由此五力說爲第五. 力義

旣成能如實覺四聖諦境無疑慮故. 說七覺

支在於第六. 旣知實覺四聖諦境. 厭捨生死

欣趣涅槃. 故說道支以爲第七. 於中一一辯

其次第. 如釋經論應正思心. 今此論中思擇

法相. 於次第理無勞煩述. 三十七覺分中幾

唯無漏幾通二種. 頌曰

七覺八道支      一向是無漏

三四五根力      皆通於二種

論曰. 此中七覺八聖道支唯是無漏. 唯於修

道見道位中方建立故. 謂修道位七覺支增.

□近菩提. 謂治有頂. 故覺支體一向無漏. 一

切覺分皆助菩提. 唯此獨標覺支名者. 以最

□近菩提果故. 由此理趣證七覺支. 應知但

依治有頂說. 此爲上首類治下地. 唯於無漏

立覺支名. 若不許然寧不通二. 或於一切菩

提分中. 依近菩提立覺支號. 道中修道位近

菩提. 性近菩提唯是無漏. 故無漏修道方立

經數: 一五六三

經名: 阿毘達磨藏顯宗論卷第三十四

頁數: 九四二

上      欄

覺支名. 見道位中八道支勝. 故此一向無漏

性攝. 雖正見等亦通有漏. 然彼不得聖道支

名. 聖道支名1目無漏故. 又諸論者. 許覺分

法覺支後說. 定是無漏. 若說在前. 便通二種.

旣覺支後方說道支. 故八道支一向無漏. 所

餘通二. 義2准已成. 謂覺分中前位增者. 彼

於後位勢用亦增. 後位增者非於前位. 故毘

婆沙作如是說. 從初業位至盡無生念3位常

增. 乃至廣說. 此三十七何地有幾. 頌曰

初靜慮一切      未至除喜根

二靜慮除尋      三四中除二

前三無色地      除戒前二種

於欲界有頂      除覺及道支

論曰. 初靜慮中具三十七. 於未至地除喜覺

支. 於下地法猶懷疑慮未能保信. 故不生喜.

又未至定初現前時. 未能斷除下地煩惱. 後

雖已斷而類同前. 故起彼時皆無有喜. 有說

一切近分地道. 皆4力勵轉故無喜義. 第二

靜慮除正思惟. 彼靜慮中已無尋故. 由契經

說. 彼地無尋. 彼上等持轉寂靜故. 由此二地

各三十六. 第三第四靜慮中間雙除喜尋. 各

三十五. 前三無色. 除戒三支. 幷除喜尋. 各三

十二. 欲界有頂除覺道支. 無無漏故. 各二十

二. 如是諸地隨其所應. 覺分現前少多無定.

謂隨位別後必兼前. 可一體上義分多種. 故

有多種俱時起義. 唯四念住必不俱生. 以約

所緣分爲四故. 尙無二慧俱時而生. 肉有一

時四慧□起. 不可一慧約境分多. 以若總緣

法念住攝. 必無一慧於一刹那緣四境生四

中       欄

行相故. 由此理趣初靜慮中. 總而言之具三

十七. 然於一念5頃現在前. 極多但容有三

十四. 如是未至第二靜慮. 極多但容有三十

三. 三四中間極三十二. 前三無色極二十九.

欲界有頂極唯十九. 一切皆除三念住故. 其

中6減者隨位應思. 何故心王不立覺分. 理

亦攝在念住等中. 彼實攝諸加行善故. 然不

別立如慧等者. 心於雜染淸淨分中. 勢用均

平無所偏黨. 覺分唯在淸淨分中. 勢用增强.

是故不立. 有餘師說. 覺分多緣諸法共相.

心王多分緣自相生. 是故不立. 有餘復說.

修習覺分本爲對治一切煩惱. 然諸煩惱心

所非心. 故能治法非心唯所. 障治相□. 而

建立故. 有說覺分輔佐於覺. 覺是心所慧

爲體故. 不可心王輔佐心所. 如王不可輔佐

於臣. 所以心王不立覺分. 有餘師說. 心導

世間於界趣生輪□無絶. 修習覺分爲斷生

死. 由此心王不立覺分. 有餘師說. 無始時

來心爲衆多煩惱雜染. 馳散諸境[&FFFF]#7戾難調.

爲調伏心修習覺分. 非所調伏卽是能調. 是

故心王不立覺分. 何緣諸大心所法中. 唯立

四法爲菩提分. 實總攝在念住等中. 彼實攝

諸加行善故. 然別建立念定慧者. 由此三種

順淸淨品. 勢用增强可立覺分. 想思觸欲.

於染分中勢用增强. 故不別立. 於假想觀

勝解偏增. 覺分8唯攝順眞實觀. 由此勝解

非覺分攝. 有餘師說. 至無學位勝解方增. 經

但立爲無學支故. 菩提分法有學位增. 由此

爲因. 力能引起三菩提故. 所以勝解非覺

下              欄

分攝. 作意勢力能發動心. 令於所緣易脫不

定. 覺分於境. 審諦觀察. 令心專一. 與彼相

違. 是故作意非覺分攝. 若爾寧立尋爲覺分.

尋於境界唯策發心. 而欲令心推心至理. 非

令境色飄易脫. 於諦觀察有策發能. 說

此力能策正見故. 由此作意不可例尋. 有

餘師言. 若染若淨初取境位. 作意力增說

爲非理. 如理作意至境相續. 彼勢力微故

不立爲煩惱覺分. 煩惱覺分要於至境相續

位中方增盛故. 受於雜染淸淨分中. 勢用

俱增故立覺分. 由此流轉緣起支中立爲受

支. 及於還滅菩提分中立喜覺支. 有餘師說.

受於雜染雖是增上. 而與淨品作饒益事. 亦

有功能. 如□□羅性雖鄙劣. 能與豪族作饒

益事. 故於靜慮爲饒益支. 菩提分中立覺支

號. 何緣三受皆通無漏. 覺分唯喜. 非餘二

耶. 覺分所爲行相猛利. 樂捨行相. 遲鈍故

非. 有餘師言. 樂捨二受爲輕安樂. 行捨所覆

相不明了. 是故不立. 何緣大善心所法中. 唯

立四法爲菩提分. 實亦總是念住等攝. 彼實

總攝加行善故. 然別立信勤安捨者. 由此四

種順覺强故. 如何此四順覺用强. 發趣菩提

信爲上首. 將修衆行信爲初基. 淸淨果因以

信爲本. 若無信者修趣不成. 故立信根以爲

覺分. 有餘師說. 如淸水珠置濁水中. 水便澄

潔. 令諸有目鑒衆色像. 如是以信置心品中.

能令俱生心品澄淨. 由此能見四聖諦理. 漸

次增長成三菩提. 故信最應立爲覺分. 勤於

衆行遍能策發. 令其速趣三乘菩提. 若無

經數: 一五六三

經名: 阿毘達磨藏顯宗論卷第三十四

頁數: 九四三

上      欄

正勤. 雖已發趣. 中間懈廢終無所成. 是故立

勤以爲覺分. 有餘師說. 無始時來所以不能

見四聖諦. 都由懈怠不樂聽聞. 如理思惟四

聖諦理. 勤能治彼令樂聽聞. 如理思惟四諦

理故. 能見四諦速證菩提. 故勤亦應立爲覺

分. 輕安息務令心調適. 行捨正直令心平等.

故能增長諸出世行. 令其速趣三乘菩提. 故

立安捨以爲覺分. 有餘師說. 無始時來□掉

亂心不見諦理. 由此不證三乘菩提. 輕安捨

□行捨止掉. 由斯見諦速趣菩提. 故此亦應

立爲覺分. 若爾□愧自性善攝. 於衆善品得

白法名. 亦應立爲菩提分法. 彼不應立. 以

無□愧. 唯與一切惡心相應. 於散戒中爲勝

障□. 於見諦理爲障力微. 與彼相違名爲□

愧. 自性善攝得白法名. 雖於散戒有勝功力.

而於定善爲助力微菩提分中取順定善. 助

覺諦理故彼不立. 若爾應立無貪無瞋. 彼是

善根. 自性善故. 亦不應立. 以諸貪瞋六識相

應. 遍通五部是隨眠性. 1發[&FFFF]#惡業爲勝加

行. 斷滅善根障散善强違見諦劣. □彼故立

無貪無瞋. 得善根名自性善攝. 於散善業功

力雖强. 助定善中勢用微劣. 菩提分法取順

定善. 助覺諦理故彼不立. 若爾不放逸應立

爲覺分. 不放逸故衆行皆成. 佛每勸令修不

放逸. 亦不應立. 於散位中. 放逸令心馳散五

欲. 能違施等. 散善用强. 非定位中此障用勝.

□對彼故. 立不放逸. 但於五欲能防護心. 令

不馳散專修施等. 故於散善力用雖强. 助定

善中勢用微劣. 菩提分法取順定善. 助覺諦

中    欄

理. 故彼不立. 若爾不害應立覺分. 害能逼惱

無量有情墮三惡趣. 彼能治故. 亦不應立. 害

緣事生. 惱諸有情. 障修散善. 不害□此. 助定

力微. 故亦不應立爲覺分. 有餘師說. 大善

法中若所治强自性勝者. 立爲覺分. 餘則不

然. 所治强者. 謂與一切染心相應. 自性勝者.

謂助見諦. 如先所說信勤安捨具足二義□

2愧等六無具二者. 謂□等五二義□無. 不

放逸一種唯闕自性勝. 何緣欣厭非覺分耶.

理實亦是念住等攝. 彼實總攝加行善故. 然

不別立爲覺分者. 由此二種行相相違. 俱不

遍緣四聖諦境. 無一地位容□現前心品狹

少. 是故不立. 有餘師說. 夫欣厭者. 由慧觀境

勢力引生. 覺分謂能順生覺慧. 義相違故不

應別立. 何緣尋伺二種. 皆容有加行善及

有無漏. 而於覺分一是一非. 實亦俱通. 義

如前說. 然別立尋不立伺者. 尋於聖道策正

見强. 由彼起時行相猛利. 尋心諦理有助見

能. 立爲道支. 伺則不爾. 以行相起極微劣

故. 有餘師說. 二俱行時尋行相[&FFFF]#映[&FFFF]#於伺.

唯伺起位行相轉微. 故覺分中不別立伺. 策

發正見自有正勤. 何更立尋以爲覺分. 勤策

正見有異於尋. 故道支中應□建立. 謂勤策

彼令速進修. 尋力策令速觀聖諦. 何緣表業

不立覺分. 覺分唯是順定善法. 心俱無表有

勝順能. 表業不然. 是故不立. 何緣不立不相

應行以爲覺分. 彼於助覺無別勝能. 不相應

故. 非如無表雖不相應而於道輪有爲□用.

故於覺分不別建立. 有餘師說. 二無心定. 能

下      欄

滅心故. 與覺相違. 四相及得. 於所相成有遷

成用. 此於染淨起用平等. 菩提分法順淨用

增. 故不別立. 何緣不立信爲覺及道支. 初發

趣時信用增上. 已入聖位立覺道支. 信於爾

時勢用微劣. 故不立在覺道支中. 何緣於覺

支立喜輕安捨. 非亦立彼在道支中. 彼偏順

覺不順道故. 云何順覺. 且修道中. 地地各修

九品勝覺. 如如於諦數數覺悟. 如是如是發

生勝喜. 由生勝喜復樂觀諦. 如人掘地獲寶

生喜. 由生喜故復樂更掘. 故喜於覺隨順力

增. 要由輕安息諸事務. 及由捨力令心平等.

方能於境審諦覺察. 故立安捨在覺支中. 云

何此三不順於道. 速疾運轉是聖道義. 此於

速運少有相違. □能令心安隱住故. 何緣於

道立尋戒支. 於覺支中非亦立彼. 彼偏順道

不順覺故. 云何順道. 且見道中尋策正見.

令於上下八諦境中速觀察. 戒能爲□成

見道輪. 令於諦中速疾□轉. 故尋及戒俱立

道支. 此復云何不順於覺. 且尋於諦不寂靜

轉. 於聖諦理尋心相故. 覺已見諦安靜而轉.

故尋於覺少有相違. 覺是相應. 有所緣境. 有

依有行. 戒此相違. 故於覺支不建立彼. 通運

名道. 不可爲例. 何緣覺分不攝聖種. 分別論

者. 許覺分攝. 故彼宗建立四十一覺分. 我許

攝在念住等中. 而不立爲別覺分者. 以諸覺

分在家出家俱能受行及有欣樂. 聖種唯有

諸出家人受行欣樂. 在家有樂必無受行. 故

不別立. 有餘師說. 若許聖種總是無貪. 如前

已釋. 若許第四體卽是勤. 在覺分中無勞徵

經數: 一五六三

經名: 阿毘達磨藏顯宗論卷第三十四

頁數: 九四四

上              欄

詰. 何緣澄淨非覺分攝. 實亦攝在念住等中.

而不立爲別覺分者. 以諸覺分進修義增. 數

習方能證菩提故. 四種澄淨證得義增. 見聖

諦時漸頓得故. 由此證淨非覺分攝. 有餘師

說. 此卽信戒隨應亦在覺分中攝. 修覺分時

必獲淨. 此有幾種. 依何位得. 實體是何法.

有漏無漏耶. 頌曰

證淨有四種      謂佛法僧戒

見三得法戒      見道兼佛僧

法謂三諦全      菩薩獨覺道

信戒二爲體      四皆唯無漏

論曰. 經說證淨總有四種. 一於佛證淨. 二於

法證淨. 三於僧證淨. 四聖戒澄淨. 見道諦位兼

得佛僧. 謂見苦時得聖愛戒及法證淨. 於何

等法如何而得法證淨耶. 謂唯於苦達唯有

法. 無實有情生決定信. 如是次第見集諦時.

亦唯如前得二證淨. 達唯集法能爲苦因. 無

內士夫生決定信. 從此無間見滅諦時. 亦唯

如前得二證淨. 達唯滅法是眞涅槃. 誠可遵

心生決定信. 從此次後見道諦時. 兼於佛僧

得二證淨. 於佛相續諸無學法得佛證淨. 於

僧相續學無學法得僧證淨. 兼言爲顯見道

諦時. 亦得聖戒及法證淨. 達唯法是證滅

因. 誠可遵心生決定信. 然所信法略有二種.

一別二總. 總通四諦. 別唯三諦. 全菩薩獨覺

道. 菩薩道者. 唯有學法. 獨覺道者. 通學無

學. 若無漏信緣別法生. 名不雜緣. 於法證

淨. 若無漏信兼緣佛僧. 名爲雜緣. 於法證

中              欄

淨. 故見三諦唯得二種. 見道諦時具足得四

見道諦位爲於現前得佛法僧三證淨不. 非

皆現得見道諦時. 現行總緣諸道諦故. 應知

現在惟有雜緣一法證淨. 乘此勢力修得未

來多刹那信. 於中有別緣佛法僧. 或有總緣

二三寶者. 諸別緣者名三證淨. 諸總緣者法

證淨攝. 道類智時修八智故. 亦得三諦. 法

戒二種. 道法忍等. 三刹那中. 未來唯修. 道諦

四種. 由所信別故名有四. 應知實事唯有

二種. 謂於佛等三種證淨. 以信爲體. 聖戒

證淨. 以戒爲體. 故唯有二. 若七支戒實唯一

者. 如何覺分中實事有十一. 應唯有十種. 或

十六或多. 以覺分中身語二業. 說有差別及

相有異正命一種雖有別說. 離身語業無別

體相. 依有別相. 前覺分中. 說言實事. 有十

一種. 雖身語業. 一一有多然種類同. 故各立

一. 如四念住. 前三澄淨. 謂慧與信. 若不1雜

緣. 隨所緣別. 雖有多種. 而類同故. 各立爲

一. 此亦應然. 今證淨中. 依身語業. 聖戒相

等. 及契經中. 同說不缺不穿等故. 總立爲一.

隨身語業類別分二. 聖戒相同總立爲一. 故

二與一無相違過. 爲依何義立證淨名. 如實

覺知四聖諦理. 故名爲證. 正信三寶及妙尸

羅. 俱名爲淨. 由證得淨立證淨名. 正信是心

淸淨相攝. 可名爲淨. 尸羅不是淸淨相攝.

寧立淨名. 此四皆是淸淨相攝. 離不信垢破

戒垢故. 又此四種唯無漏故. 離垢無漏故立

淨名. 此四何緣次第如是. 餘三以佛爲根本

故. 佛於正說有功能故. 於彼證淨立在最初.

下              欄

正說功能由悟法故. 於彼證淨立爲第二. 現

觀法藏唯聖僧故. 於彼淨立爲第三. 觀法

藏能依聖戒故. 2聖戒證淨立在最後. 有言

佛是正說法師. 是故最初立佛證淨. 佛何所

說愛涅槃. 是故第二立法證淨. 爲誰說法

爲向果僧. 是故第三立僧證淨. 爲依聖戒而

得建立. 是故第四立戒證淨. 有說此四猶如

導師. 道路商侶及所乘乘  故說此四次第如

是. 經言學位成就八支. 無學位中具成就十.

學位亦成正脫正智. 何緣於彼不建立支. 正

脫正智以何爲體. 頌曰

學有餘縛故      無正脫智支

解脫爲無爲      謂勝解惑滅

有爲無學支      卽二解脫蘊

正智如覺說      謂盡無生智

論曰. 有學位中尙有餘縛. 未解脫故無解脫

支. 非離少可名脫者. 非無解脫體可立解

脫智. 故有學位不立二支. 謂立支名依勝助

用. 在有學位旣有餘縛. 雖有解脫無勝助用.

3肉勝解脫故. 彼勝智亦無. 故此二支非在有

學. 無學已脫一切縛故. 依內解脫生二智故.

有勝助用理可立支. 有學不然. 故唯成八. 解

脫體有二. 謂有爲無爲. 有爲解脫勝解爲體.

無爲解脫惑滅爲體. 前復有二. 謂學無學.

依七聖身說名爲學. 依第八聖立無學名. 唯

有爲中無學解脫. 可得建立爲解脫支. 惑滅

無爲無支用故. 支攝解脫復有二種. 謂時不

時. 有差別故. 有說慧心有差別故. 應知此

二卽解脫蘊. 如是已說正解脫體. 正智體者

經數: 一五六三

經名: 阿毘達磨藏顯宗論卷第三十四

頁數: 九四五

上              欄

謂離正見. 如前覺說. 卽盡無生. 前名菩提. 今

名正智. 所言無學心解脫者. 心於何位正解

脫耶. 爲於未來現在過去. 頌曰

無學心生時      正從障解脫

論曰. 如本論說. 初無學心. 未來生時. 從障解

脫. 且應思擇. 本論此文. 說未來言. 應成煩

重. 說生時言. 義已顯故. 此責不然. 隨問答

故. 謂先問者問無學心於何世中正得解脫.

是故今答言在未來. 恐彼謂通未來一切. 復

爲簡別言是生時. 或但應言生時解脫. 然或

有謂生時是現在. 爲遮彼故言未來生時. 現

是已生. 非生時故. 或就相續立解脫名. 則一

切未來皆名正解脫. 若就行世立解脫名. 則

唯生時名正解脫. 爲別顯二義. 說未來生時.

諸煩重言. 必顯別義理應推究. 無容非撥. 依

如是義故有頌1言

文於義已足      而復說餘言

非無義有文      應思心別義

雖於此位諸所有蘊皆得解脫. 而但說心. 然

不可言有缺減失. 以心所等隨從心故. 染淨

法中心爲主故. 雖無有我. 而可於心假說縛

者脫者等故. 若已說勝義已說餘. 或於此中

如擧喩法. 擧心一法救思餘. 雖諸學心亦

於生位從障解脫. 而論但說初無學心生時

2脫者. 據無餘斷證解脫故. 又此唯說純解

脫故. 此中有心是自性解脫. 非相續解脫. 應

作四句. 有學無漏無學世俗. 無學無漏餘世

俗心. 如次應知四句差別. 此中雖擧正生刹

那. 而實未來皆得解脫. 與正生者生障同故.

中             欄

依此勢力所修未來世俗善根. 亦得解脫. 依

淨相續彼得生故. 爲重顯示初無學心未來

生時從障解脫. 是故本論復無是言. 謂無間

道現趣已滅. 及解脫道現趣已生. 爾時無學

心名從障解脫. 無間道者謂是金剛定. 幷定眷

屬. 臨過去位立以現名. 次後施設過去名故.

趣已滅者顯在正滅. □次必入已滅位故. 解

脫道者謂初盡智幷智眷屬. 臨現在位立以

現名. 次後施設現在名故. 趣已生者顯在正

生. □次必入已生位故. 言爾時者. 謂正滅

生時. 無學心者初盡智俱3趣. 從障解脫者.

非唯煩惱障. 色無色界感生果業. 亦是爾時

所脫4□故. 此業亦障阿羅漢得. 由此古昔

諸大論師. 咸作是言. 業於得忍不還應果. 極

爲障□. 作如是釋本論所言. 則已釋經心解

脫義. 道於何位令生障斷. 頌曰

道唯正滅位      能令彼障斷

論曰. 唯言爲顯正滅非餘. 如生未生道俱解

脫. 非滅已滅俱令障斷. 寧知正滅位能斷障

非餘. 以說道正生正從障脫故. 道未生位未

得解脫. 道已生位已得解脫. 俱不可立正解

脫名. 若道正滅時不能斷障. 如何道生位得

正脫名. 故正滅時道能斷障. 於前後位斷用

定無如何未生亦名解脫. 與正生者生障同

故. 如世現見開水路時. 近水遠水皆言離障.

如是旣見能斷惑道身中已生. 亦應可說近

心遠心皆得解脫或如正起初無學心. 有得

正生名正解脫. 如是彼類未來所修. 無漏心

等有得起故. 定不生法. 尙得名爲正得解脫.

下              欄

肉當生者. 此中所說正解脫言顯已解脫心

今正得解脫如是所說豈不相違. 已解脫言

據自性解脫. 今解脫言據從障解脫. 所望各

異. 何義相違. 或已解脫言. 據本有解脫據在

身行世. 說今解脫言. 由此所言無相違失.

諸行世者皆解脫耶. 不爾. 要勤破生障者有

餘師說. 正解脫時. 亦得名爲心已解脫. 性

是已捨煩惱障故. 理必應然. 以解脫道依無

煩惱相續轉故. 已出障故名已解脫. 今行世

故名今解脫. 由此所說互不相違. 經說心從

貪. 今得解脫此. 所言解脫其義云何. 爲是

令心與貪相離. 爲令食性不復緣心. 心名有

貪. 爲相應故. 爲所緣故. 爲得隨故. 若相應

故. 應唯染心. 名得解脫. 便違自宗. 說離貪

心得解脫故. 又若此法與彼相應. 必定無容

令此離彼. 心應畢竟不解脫貪. 若所緣故.

應染汚心亦得解脫. 理不應說貪相應心名

爲解脫. 又彼貪性若緣此心. 無暫不緣及

餘緣義. 如何可說心脫彼貪. 若得隨故. 應

有學心亦名有貪. 依止貪得所隨相續而現

起故. 正理論者作如是言. 唯離貪心今得解

脫. 何等名曰有貪離貪二種心相. 謂心若與

貪相應者名有貪心. 若不相應亦不爲貪. 同

類因者名離貪心. 乃至有癡離癡亦爾. 旣說

離貪心得解脫. 卽立解脫唯不染心. 然不染

心總有四種. 謂有漏中分善無記. 及無漏中

分學無學. 言離貪心今解脫者. 今解脫有二.

謂行世相續諸有漏心. 一切皆有相續解脫.

加行得者亦許兼有行世解脫. 諸無漏心.

經數: 一五六三

經名: 阿毘達磨藏顯宗論卷第三十五

頁數: 九四六

上                欄

一切皆有行世解脫. 無學攝者. 亦許兼有相

續解脫. 如契經中. 說有三界. 謂斷離滅. 於前

所說二解脫中. 此何爲體. 如是三界. 差別云

何. 頌曰

無爲說三界      離界唯離貪

斷界斷餘結      滅界滅彼事

論曰. 斷等三界卽分前說. 無爲解脫以爲自

體. 然三界體約假有異. 若就實事則無差別.

云何名[&FFFF]#約假有異. 謂離貪結名爲離界. 斷

餘八結名爲斷界. 滅餘一切貪等諸結所繫

事體名爲滅界. 何緣三界如是差別. 謂有漏

法總略有三. 一者能繫而非能染. 二者能繫

亦是能染. 三者非二順繫染法. 斷此三法所

證無爲. 如次名爲斷等三界. 有餘師說. 唯斷

能繫. 別有無爲. 斷除不爾. 彼說能繫緣八

結. 有緣愛語. 有緣餘事. 斷此三種所證無爲.

如次名爲斷等三界. 有餘師說. 唯斷能染別

有無爲. 斷餘不爾. 彼師說愛有緣八結. 有緣

愛結. 有緣餘事. 斷此三種所證無爲. 如次名

爲斷等三界. 隨所繫事別得擇滅. 故三說中

初說爲善. 准此已釋諸契經中斷離滅想三

相差別. 或初業地我當斷想. 名爲斷想. 若離

染地我正斷想. 名爲離想. 若已辦地我已斷

想. 名爲滅想. 或於已受蘊重擔中. 見不捨過

起欲捨想. 名爲斷想. 以捨與斷名差別故. 若

於餘蘊不復生中. 見勝功德起欲心想. 名爲

滅想. 不生與滅名差別故. 旣得離染淸淨相

續. 於諸蘊法無所顧戀. 於般涅槃見靜妙想.

名爲離想. 無戀與離名差別故. 若事能厭必

中              欄

能離耶. 不爾. 云何. 頌曰

厭緣苦集慧      離緣四能斷

相對互廣狹      故應成四句

論曰. 唯緣苦集所起忍智. 1說名爲厭. 餘則

不然. 四諦境中所起忍智. 能斷惑者皆得離

名. 廣狹有殊故成四句. 有厭非離. 謂緣苦集

不令惑斷所有忍智緣厭境故. 非離染故. 應

知此中先離欲染後見諦者. 苦集法忍及見

道中苦智集智. 但名爲厭. 緣厭境故. 忍不

名離. 惑先斷故. 智不名離. 非斷治故. 幷修道

中2加行解脫. 勝進道攝. 苦智集智. 但名爲

厭. 緣厭境故. 不名爲離. 非斷治故. 有離非

厭. 謂緣滅道能令惑斷所有忍智能離染故.

緣欣境故. 應知此中未離欲染. 入見諦者滅

道法忍. 及諸所有滅道類忍. 幷修道中無間

道攝滅智道智. 但名爲離. 是斷治故. 不名爲

厭. 緣欣境故. 有厭亦離. 謂緣苦集能令惑斷

所有忍智. 應知此中未離欲染入見諦者. 苦

集法忍及諸所有苦集類忍. 幷修道中無間

道攝苦智集智. 有非厭離. 謂緣滅道不令惑

斷所有忍智. 應知此中先離欲染後見諦者.

滅道法忍及見道中滅智道智. 幷修道中加

行解脫. 勝進道攝滅智道智

*說一切有部顯宗論*卷第三十四

下              欄

阿毘達磨藏顯宗論卷第三十五

尊者衆賢造

*三藏法師玄□奉      詔譯

辯智品第八之一

如是已依諸道差別. 建立賢聖補特伽羅. 所

依道中作如是說. 正見正智名無學支. 故於

此中應審思擇. 爲有慧見非智. 及有慧智非

見而別建立見智二支. 亦有. 云何. 頌曰

聖慧忍非智      盡無生非見

餘二有漏慧      皆智六見性

論曰. 慧有二種. 有漏無濁. 唯無漏慧立以聖

名. 此聖慧中八忍非智性. 所以者何. 非決

斷性故. 唯決斷義是智義故. 如何八忍不能

決斷. 自所斷疑得隨相續生故. 或心見境意

樂止息. 加行奢緩說名爲智. 諸忍正起推度

意樂. 加行猛利故非智攝. 而名見者. 推度

性故. 盡及無生二智非見性. 推度意樂一向

止息故. 所起加行極奢緩故. 而名智者. 決

斷性故. 所餘皆通智見二性. 已斷自疑推度

性故. 謂前八忍. 盡無生餘. 有學八智無學

正見. 一一皆通見智性攝. 豈不忍餘諸無間

道亦自所治惑得隨生. 無非正起. 推度意樂

加行猛利應非智攝. 盡無生餘解脫道等此

相違故. 皆應非見. 此難不然. 餘無間道無

自品疑的隨相續生故. 有漏無間不行諦理.

與斷疑得非親違故. 又彼唯見曾所見境. 非

如八忍. 極違智故. 餘解脫等非全息心. 所

經數: 一五六三

經名: 阿毘達磨藏顯宗論卷第三十五

頁數: 九四七

上              欄

起加行非極奢緩. 以皆於後有所作故. 由此

一切皆通二種. □具推度決斷用故. 諸有漏

慧皆智性攝. 於中唯六亦是見性. 謂五染汚

見世正見爲六. 有餘師說. 能發身語五識所

引. 及命終時意識相應善有漏慧. 亦非見性.

外門轉故. 如能引故. 勢力劣故. 此亦不然. 不

應許故. 非決定故. 契經說故. 謂不應許. 唯內

門轉. 方是見性. 勿聖慧中外身念住非見性

攝. 然契經說. 於外身循身觀是見性攝. 亦非

決定. 如五識身所引意識. 如是性轉. 以彼善

等所引意識有時亦是不善等故. 由此不應

所引意識同能引五識是無分別性. 如契經

說. 有命終時得正見俱. 善心心所故說所有.

意地善慧皆見性攝. 於理爲善. 如是所說. 聖

有漏慧. 皆擇法故. □慧性攝. 智有幾種. 相別

云何. 頌曰

智十總有二      有漏無漏別

有漏稱世俗      無漏名法類

世俗遍爲境      法智及類智

如次欲上界      苦等諦爲境

論曰. 智有十種攝一切智. 一世俗智. 二法智.

三類智. 四苦智. 五集智. 六滅智. 七道智. 八

他心智. 九盡智. 十無生智. 如是十智總唯二

種. 有漏無漏性差別故. 如是二智相別有三.

謂世俗智法智類智. 前有漏智總名世俗. 甁

衣等物性可毁壞. 顯在俗情故名世俗. 此智

多取世俗境故. 多順世間俗事轉故. 從多建

立世俗智名. 非無取勝義. 順勝義事轉. 然是

愛境. 無勝功能息內衆惑. 故非無漏. 1惑覆

中              欄

出世引發世間. 得世俗名. 體卽無智. 智隨屬

彼. 得彼智名. 意顯此名2目有漏智. 有說諸

趣名爲世俗. 此智多是往諸趣因. 從果爲名

名世俗智. 有說此智無始時來. 生死身中顯

現而轉. 由此故立世俗智名. 或諸有中隨流

無絶. 名世俗智. 以一切時隨順諸有. 相續轉

故. 或復此智於一切境. 能遍映發得世俗名.

獨能遍緣一切法故. 後無漏智分爲二種. 法

類二名所3目別故. 此二名義如前已釋. 是

名二智相別成三. 定心相應聖行相轉. 有法

無漏二智何別. 無漏於境行相明利. 彼有漏

智與此相違. 如□地羅餘木二炭. 於所燒煉

勢用不同. 及勝劣香能熏用別. 炎鐵草火熱

勢有殊. 二智相望差別亦爾. 或俗智後起增

上慢. 無漏不然. 故有差別. 又世俗智與法類

智. 境有寬陝故有差別. 謂世俗智遍以一

切有爲無爲爲所緣境. 以契經說有善俗智

能遍知苦. 廣說乃至. 遍知虛空非擇滅故. 亦

有以非我行相總一切法爲境. 以契經說

諸行非常一切法非我涅槃寂靜故. 法智但

緣欲界四諦. 類智能通緣上二界四諦. 由此

三智境有差別. 卽於如是三種智中. 頌曰

法類由境別      立苦等四名

皆通盡無生      初4唯苦集類

論曰. 法智類智由境差別. 分爲苦集滅道四

智. 何緣俗智亦緣苦等. 作苦等行相. 而非苦

等智. 由彼先以苦等行相觀苦等已. 後時復

容觀苦等境爲樂等故. 又得如是世俗智已.

後緣諦疑容現行故. 如是六智若無學攝. 非

下              欄

見性者. 名盡無生. 此二初生唯苦集類以緣

苦集六種行相. 緣有頂蘊爲境界故. 金剛喩

定若緣苦集. 與此境同. 緣滅道異. 若爾豈不

至敎相違. 如說於盡有初智生. 從此無間能

自了達. 無違敎失. 此於盡言是有第七聲. 非

境第七故. 謂有煩惱無餘盡故. 有初無生非

此智生. 緣盡爲境. 何所違害. 彼言意顯. 有

惑身中無此智生. 要有惑盡. 於前所說九種

智中. 頌曰

法類道世俗      有成他心智

於勝地根位      去來世不知

法類不相知      聲聞麟喩佛

如次知見道      二三念一切

論曰. 有法類道及世俗智. 成他心智. 餘類不

然. 豈不道智離法類無. 應但言二成他心智.

理實如是. 爲顯他心智但知同類境. 故作是

言. 謂爲顯成此法類智. 知他無漏心心所法.

是道智攝. 非苦集智. 以無漏智決定不能知

他有漏心心所故. 他身無漏心心所法. 細故

勝故. 非己有漏他心智境. 其理可然. 何緣

己身無漏他心智. 不能知他有漏心心所. 於

有漏境無漏智生. 行相所緣異此智故. 謂無

漏智緣有漏時. 必是總緣厭背行相. 是故決

定不能別緣他心心所成他心智. 以諸聖智

緣有漏時. 必於所緣深生厭背. 樂總棄捨不

樂別觀. 緣無漏時生欣樂故. 旣總觀已亦樂

別觀. 如有見聞非所愛事. 總緣便捨不樂別

緣. 於所愛中則不如是. 總見聞已亦樂別緣.

是故於他有漏心等. 必無聖智一一別觀.

經數: 一五六三

經名: 阿毘達磨藏顯宗論卷第三十五

頁數: 九四八

上              欄

成緣有漏心無漏他心智. 以他心智決定於

他心心所法別別知故. 豈不亦有. 三念住

攝. 苦集忍智. 雖有而非. 但緣一法. 緣多體

故. 又他心智有決定相. 謂不知勝去來二世.

幷法類品不互相知. 勝復有三. 謂地根位.

地謂下地. 智不知上地心. 義唯能知自地下

地. 根謂信解時. 解脫根1知. 不知見至不時

解脫心. 位謂不還聲聞應果獨覺大覺. 前前

位智不知後後勝位者心. 義唯能知自下根

位. 然他心智及所知境. 根地旣殊知亦有異.

所知有漏心心所法. 曾未曾得各有十五. 謂

欲四靜慮各下中上根. 能知但除欲界三品.

曾未曾得各有十二. 所知無漏及彼能知. 皆

除欲三各有十二. 且欲有漏曾未曾得. 下根

所攝他心智生. 隨其所應能知下地三根心

品自地下根. 中品亦知自地中品. 上品總了

自下地三. 無漏下根他心智起. 唯知自地下

地下根. 中亦知中. 上兼知上. 何緣有漏無漏

智生. 知下地心多少有異. 有漏三品可一身

成. 無漏隨根立聖2差別. 尙無有一成二品

根. 肉有成三. 故有差別. 如何說一補特伽

羅成九品道斷九品惑. 此道差別非根有異.

由因漸長後道轉增. 如次能令多品惑斷3惑

諸種性各有九品. 成一九品. 必不成餘. 故

前後言無相違失. 故依上地起下根心. 有上

根心依下地起. 地4根互勝必不相知. 地位

位根相對亦爾. 此他心智不知去來. 本爲知

能緣心心所法故. 法類二品不互相知. 此

二如次以欲上界全分對治爲所緣故. 此他

中              欄

心智見道中無. 總觀諦理極速轉故. 然皆容

作他心智境. 三乘聖者起此智時. 中下二乘

必須加行. 聲聞加行或上或中. 麟喩但須下

品加行. 佛無加行隨欲現前. 若諸有情將入

見道. 聲聞獨覺預修加行. 爲欲知彼見道位

心. 彼諸有情入見道位. 聲聞法分. 加行若

滿. 知彼見道. 初二念心. 若爲更知. 類分心

故. 別修加行. 至加行滿. 彼已度至第十六心.

雖知此心非知見道. 是故說彼唯知二念. 麟

喩法分加行若滿. 知彼見道初二念心. 若爲

更知類分心故. 別修加行. 至加行滿. 知彼第

八集類智心. 有餘師言. 知第十五. 有說麟喩

知四刹那. 謂初二心第八十四. 此言應理. 所

以者何. 許從知初二念心已. 唯隔五念知第

八心. 若復更修法分加行. 經五念頃加行應

成. 何不許知第十四念. 有餘亦說. 知四刹

那. 謂初二心第十一二. 佛於一切殊勝功德.

隨欲現前. 心自在故. 於十五念能次第知.

以佛世尊三無數劫精勤修習無量資糧. 故

獲難思殊勝妙智. 具大勢用隨欲能知. 雖

此智生亦知心所. 然修加行本爲知心. 如空

處等名他心智. 脅尊者曰. 引此智生. 要先知

心後方知所. 從初但立他心智名. 引此智時

修何加行. 先應觀察身之顯形. 所樂言音表

心差別. 謂彼行者初修業時. 爲欲審知他心

差別. 先審觀察自身顯形. 所樂言音因何有

別. 遂知顯等差別由心. 次復審觀他身顯等.

亦由心異有差別生. 由此後時離欲身意.

調柔淸淨引勝定生. 依定發生有威德智. 此

下      欄

智眞實見他心. 如明珠中種種色縷. 差別

之相了然可得. 是名脩世俗他心智加行. 若

修無漏他心智時. 以觀非常等苦智爲加行.

此加行位通緣色心. 至成滿時緣心非色. 又

加行位緣自他心. 至成滿時緣他非自. 盡無

生智二相何別. 頌曰

智於四聖諦      知我已知等

不應更知等      如次盡無生

論曰. 如本論說. 云何盡智. 謂無學位. 若正自

知. 我已知苦. 我已斷集. 我已證滅. 我已修

道. 由此所有智見明覺解慧5光觀. 是名盡

智. 云何無生智. 謂正自知我已知苦不應更

知. 廣說乃至我已修道不應更修. 由此所有.

廣說乃至. 是名無生智. 由本意樂二智轉時.

力能引起如是解智. 非於無漏二智轉時. 作

如是解無分別故. 謂出二智後6得智中. 方

作如是二類分別. 此二分別二智後生. 是盡

無生力所引故. 此二俗智是彼士用果故. 擧

二果表二智差別. 理必應然. 說由此故. 依

爲此義. 說由此聲. 卽是爲此所有智義. 不爾

應言. 如是所有諸觀行者. 本修行時定起如

斯要期意樂. 謂我當證阿羅漢時. 要應起此

自審察智. 故今出觀此智必生. 爲令此生所

起之智. 隨應建立盡無生名. 卽後智生所依

止義. 故言此釋理必應然. 如是十智互相攝

者. 謂世俗智攝一全一少分. 法類智各攝一

全七少分. 苦集滅智各攝一全四少分. 道智

攝一全五少分. 他心智攝一全四少分. 盡無

生智各攝一全六少分. 何緣二智建立爲十.

經數: 一五六三

經名: 阿毘達磨藏顯宗論卷第三十五

頁數: 九四九

上         欄

頌曰

由自性對治      行相行相境

加行辦因圓      故建立十智

論曰. 由七緣故立二爲十. 一自性故立世俗

智. 以世俗智爲自性故. 二對治故立法類智.

全能對治欲上界故. 三行相故立苦集智. 此

二智境體無別故. 四行相境故立滅道智. 此

二行相境俱有別故. 五加行故立他心智. 非

此不知他心所法. 本修加行爲初他心. 雖成

滿時亦知心所. 而約加行故立他心智名. 加

行如前已具分別. 六事辦故建立盡智. 事辦

身中定初生故. 七因圓故立無生智. 一切聖

道爲因生故. 謂有盡智非無生智爲因故生.

無無生智不以盡智爲因故起. 如上旣言法

智類智. 全能對治欲上界法. 爲有少分治上

欲耶. 頌曰

緣滅道法智      於修道位中

兼治上修斷      類無能治欲

論曰. 修道所攝滅道法智. 兼能對治上界修

斷. 望欲界法四諦法智全能對治. 於欲見斷

法智亦爲持對治故. 能治所治皆得全名. 望

上俱缺俱名少分. 何緣唯有滅道法智. 兼治

上界. 非苦集耶. 所緣寂靜出離同故. 謂欲上

滅及能治道. 展轉相望相無別故. 以諸擇滅

皆善皆常一切聖道皆能出離. 所緣苦集欲

上不同. 少多細[&FFFF]#上下別故. 又苦集智. 緣所

厭境. 無容厭彼. 於此離貪. 理厭此地時. 斷此

地煩惱. 若許異厭異離貪. 應異離貪異解脫.

若許不厭色無色界而能離彼界貪. 習厭離

中     欄

貪. 理則應壞. 滅道二智. 不緣厭境. 緣下治上.

亦無過失. 又如不淨觀及欣涅槃欲. 謂1不淨

觀緣欲界境. 唯能令心厭背欲界. 欣涅槃欲

現在前時. 普能令心厭背三界. 如是緣欲苦

集智生. 唯能令心離欲界染. 緣欲界法滅道

智生. 普能令心離三界染. 故許滅道法智品

增. 乃至得成金剛喩定. 由此大聖妙善了知.

依全治門立法類智. 法智少分有治上能. 類

智必無. 能治欲界. 要於自界所作已周. 方

可兼爲他界所作. 非諸類智. 已事成時. 他

事未成. 有須助義. 故無類智. 治欲界法. 豈

不第十六道類智生. 乘此便則能治欲界惑

將斷欲惑. 類智不行. 設許現行. 由自界障所

拘□故. 必無勢力. 能助成他. 法智所作. 由

此類智無能治欲. 於此十智中誰有何行相.

頌曰

法智及類智      行相俱十六

2俗智此及餘      四諦智各四

他心智無漏      唯四謂緣道

有漏自相緣      俱但緣一事

盡無生十四      謂離空非我

論曰. 法智類智一一具有非常苦等十六行

相. 十六行相後當廣釋. 世智有此及更有餘.

能緣一切法自共相等故. 謂世俗智. 或有具

作十六行相. 如於煖頂忍等位中. 或有不具.

如世第一重三摩地及現觀邊世俗智等. 或

有別作非聖行相. 如不淨觀息念慈等. 諸世

俗智行相無邊. 苦等四智一一各有緣自諦

境四種行相. 他心智中. 若無漏者. 唯有緣

下     欄

道四種行相. 此卽道智一分攝故. 若有漏

者. 取自所緣心心所法自相境故. 如境自相

行相亦爾. 故此非前十六所攝. 如是二種於

一切時. 一念但緣一事爲境. 謂緣心時不緣

心所. 緣受等時不緣想等. 若爾何故薄伽梵

說. 如實了知有貪心等. 非俱時取貪等及心.

如不俱時取衣及垢. 如何他心智有行相所

緣. 而說不觀所緣行相. 以不觀他心所緣行

相故. 謂但知彼有染等心. 不知彼心所染色

等. 亦不知彼能緣行相. 不爾他心智應亦緣

色等. 又亦應有能. 自緣失無漏. 他心智應

緣苦等境. 是則亦應許空無相相應. 旣不許

然. 知不觀二. 諸他心智有決定相. 謂唯能

取欲色界繫及非所繫他相續中現在同類心

心所法. 一實自相爲所緣境. 空無相不相應.

盡無生所不攝. 不在見道. 無間道中. 餘所

不遮. 如應容有. 盡無生智除空非我. 各具

有餘十四行相. 由與出觀心轉相違. 故在觀

中無二行相. 謂從二智出觀後時. 必自了知

我生盡等. 此中意說盡無生智. 雖是勝義而

涉世俗. 我生盡等是世俗故. 空非我是勝義

必涉勝義. 此觀後決了知空非我故. 由此二

智. 離空非我. 爲有無漏. 越此十六更是所餘

行相攝不. 頌曰

淨無越十六      餘說有論故

論曰. 對法諸師有一類說. 無越十六無漏行

相. 離此所餘不可得故. 豈不有說盡無生智.

必自了知我生盡等. 此不相違. 前已說故.

謂前已說無漏觀後世俗智中. 作此行相非

經數: 一五六三

經名: 阿毘達磨藏顯宗論卷第三十五

頁數: 九五○

上      欄

無漏智. 此行相轉由盡無生. 引起俗智推功

於本. 言彼了知. 故許此智離空非我. 本意

樂力令此二智後必引生我生盡等. 非由觀

內此行相轉. 令於1後時起此行相. 我等行

相觀內雖無. 而由不遇自證解脫. 義言此位

必已應有. 我生盡等行相勢分. 由先世俗行

相引生. 能引後時世俗行相. 故離十四無盡

無生. 若謂此應言離十六無者. 此不應理.

除十四餘有盡無生. 非極成故. 謂離十四.

有依密說. 計我生盡等. 爲盡無生智. 遮彼故

說離十四無. 餘不極成. 寧對遮此. 若爾旣有

無漏他心智. 應越十六有無漏行相謂他心

智皆以一實自相爲境. 道等行相皆以聚集

共相爲境. 彼此旣殊. 知離十六決定別有.

無漏行相. 非定許故. 所難不然. 謂我所宗非

決定許. 共相行相但緣聚集. 許有受心二念

住故. 如觀一受體是非常. 此智生時以共相

行相. 觀一實自相爲境極成. 如是寧不許無

漏他心智. 以共相行相緣一實自相. 謂2知

他心是眞道等. 卽緣一實是道等相. 若謂應

如受心念住總緣三世所有受心爲非常等共

相行相. 無漏他心智亦總緣三世他無漏心

等爲道等行相. 便違自宗. 他心智起. 唯緣

現在一實自相. 此亦不然. 加行異故. 此智加

行. 爲欲知他. 現能緣心. 有貪等別. 修非常

等. 念住加行. 爲總厭背. 諸有漏法. 由前加行

勢力有殊. 至成滿時現總緣別. 是故無有應

相例過. 若謂非常非受自體. 故應觀受爲非

常時. 非緣一實自相爲境. 寧可引此喩他心

中     欄

智. 則彼應許受非非常. 不應於受起非常

觀. 如受與心其體各別. 必定無有觀受爲心.

雖卽觀受以爲非常. 而無一物有多體過. 領

納非常體無別故. 如損益等非離領納. 所餘

行相. 餘法亦然. 若爾應與至敎相違. 如說

於身住循身觀. 應言法智. 乃至亦說. 又說

觀老死. 應言是四智. 俱不相違. 且初所說非

顯法智等. 離十六行相住循身觀. 觀身爲身.

但如實觀爲非常等. 我先已許共相行相. 亦

以一實自相爲境. 故彼所說於我無違. 後老

死聲總目取蘊. 觀五取蘊爲非常等. 是四智

攝. 何所相違. 若爾如說受樂受時. 如實了

知受於樂受. 如何是法類世俗道智攝. 此應

思擇受現在時. 必不了知不自緣故. 亦不可

說了知去來. 去來不名受樂時故而契經說.

受樂受時. 如實了知受於樂受. 故知此說別

有密意. 釋此密意. 如盡無生. 謂出觀後時.

方起此行相. 故無漏行相越十六外. 無有一

類言有越十六. 本論說故. 如本論言. 頗有

不繫心能了別欲界繫法耶. 曰能了別. 謂非

常故. 苦故. 空故. 非我故. 因故. 集故. 生故. 緣

故. 有是處. 有是事. 如理所引了別. 此證不

成. 迷論意故. 論顯不繫行相衆多. 於中有緣

欲界繫者. 依容有說. 有是處言. 有是事言. 顯

無[&FFFF]#倒. 卽由此故. 餘無此言. 謂彼論中. 復作

是說. 頗有見斷心能了別欲界繫法耶. 曰能

了別. 謂我故. 我所故. 斷故. 常故. 無因故. 無

作故. 損減故. 尊故. 勝故. 上故. 第一故. 能

淸淨故. 能解脫故. 能出離故. 惑故. 疑故. 猶

下    欄

豫故. 貪故. 瞋故. 慢故. 癡故. 不如理所引了

別. 除此無容有餘行相. 由此不說有是處言.

由皆[&FFFF]#倒轉. 不言有是事. 故淨行相無越十

六. 理敎無違. 不可傾動. 所言行相有十六

者. 爲但名別實亦有異. 何謂行相能行所行.

頌曰

行相實十六      此體唯是慧

能行有所緣      所行諸有法

論曰. 有說行相名雖十六實事唯七. 緣苦諦

境治四倒故. 名實俱四. 緣三諦境. 名四實

一. 如是說者實亦十六. 所治所行相有別故.

言所對治相有別者. 爲治常見故修非常行

相. 爲治樂諸行故修苦行相. 爲治我所見故

修空行相. 爲治我見故修非我行相. 爲治無

因論故修因行相. 爲治自在等一因論故修

集行相. 爲治轉變因常因論故修生行相. 爲

治知爲先能生論故修緣行相. 爲治歸自在

爲涅槃論顯諸蘊永滅是涅槃故修滅行相.

爲治執自體所有解脫是雜染惑苦不正見故

修靜行相. 爲治執涅槃如被[&FFFF]#詛遂致殄滅

是弊壞論故修妙行相. 爲治執解脫還退見

故修離行相. 爲治執無解脫道故修道行相.

爲治苦行是眞道見及謗眞道是邪論故修如

行相. 爲治不修道生死自淨及世間3離染

是眞道故修行行相. 爲治[&FFFF]#遭不永離染道

所□惑於眞聖道亦不敬故修出行相. 言所

行境相有別者. 苦聖諦有四相. 一非常. 二

苦. 三空. 四非我. 有生滅故非常. 逼迫性故

違聖心故苦. 無主宰故空. 違我相故非我.